CELEX: 32010R0462
Language: da
Date: 2010-05-27 00:00:00
Title: Kommissionens forordning (EU) nr. 462/2010 af 27. maj 2010 om indledning for kontingentåret 2010 af en licitation over nedsættelsen af importtolden for majs, som importeres til Spanien fra tredjelande

28.5.2010   
            
            
               DA
            
            
               Den Europæiske Unions Tidende
            
            
               L 129/58
            
         KOMMISSIONENS FORORDNING (EU) Nr. 462/2010
   af 27. maj 2010
   om indledning for kontingentåret 2010 af en licitation over nedsættelsen af importtolden for majs, som importeres til Spanien fra tredjelande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, sammenholdt med artikel 4, og
   ud fra følgende betragtninger:
   
               (1)
            
            
               EU har i overensstemmelse med sine internationale forpligtelser inden for rammerne af de multilaterale forhandlinger under Uruguayrunden (2) forpligtet sig til at importere bestemte mængder majs til Spanien.
            
         
               (2)
            
            
               I kapitel II i Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (3) er der fastsat særlige bestemmelser for nedsættelse af importtolden, således at de mængder, der er omhandlet i nævnte forordnings artikel 1, stk. 1 og 2, faktisk importeres.
            
         
               (3)
            
            
               Der bør under hensyn til markedsforholdene i Spanien i 2010 indledes en licitation over nedsættelsen af importtolden for majs for at sikre, at importkontingentet udnyttes fuldt ud.
            
         
               (4)
            
            
               Ved Kommissionens forordning (EF) nr. 676/2009 (4) er der indledt en licitation over nedsættelsen af importtolden for majs, der importeres til Spanien fra tredjelande, som løber indtil den 17. december 2009. Denne licitation er forlænget indtil den 27. maj 2010 ved Kommissionens forordning (EF) nr. 1292/2009 (5). Forordning (EF) nr. 676/2009 bør derfor ophæves.
            
         
               (5)
            
            
               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   1.   Der afholdes en licitation over nedsættelsen af den importtold, der er omhandlet i artikel 136 i forordning (EF) nr. 1234/2007, for majs, der importeres til Spanien.
   2.   Forordning (EF) nr. 1296/2008 finder anvendelse.
   Artikel 2
   Licitationen løber indtil den 16. december 2010. Så længe den løber, afholdes der dellicitationer, og fristerne for indgivelse af bud fastsættes i licitationsbekendtgørelsen.
   Artikel 3
   Importlicenserne i forbindelse med denne licitation er gyldige i 50 dage fra udstedelsesdatoen, jf. artikel 11, stk. 4, i forordning (EF) nr. 1296/2008.
   Artikel 4
   Forordning (EF) nr. 676/2009 ophæves.
   Artikel 5
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. juni 2010.
   Den udløber den 16. december 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. maj 2010.
      
         
            På Kommissionens På formandens vegne
         
         Dacian CIOLOŞ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EFT L 336 af 23.12.1994, s. 22.
   
      (3)  EUT L 340 af 19.12.2008, s. 57.
   
      (4)  EUT L 196 af 28.7.2009, s. 6.
   
      (5)  EUT L 347 af 24.12.2009, s. 22.